text: Tyveknægte er bange for naboer
  30 december 2014 kl. 16.05
  Antallet af juleindbrud er faldet med 25 pct. En forklaring er nabohjælp, lyder det fra politiet.
  Der har været markant færre indbrud i julen i år sammen lignet ned forrige år, lyder det fra politiet i Syd- og Sønderjylland.
  Fra og med den 20. december til og med den 29. december kl. 07.00 blev der anmeldt 126 indbrud i privat beboelse til Syd- og Sønderjyllands Politi. 
  I 2013 var der i den tilsvarende periode 169 indbrud.
  Tyveknægte er bange for naboer, så derfor har nabohjælp skræmt mange væk, lyder det fra politiet.
  - Borgerne skal have al mulig ros, fordi de har taget begrebet nabohjælp til sig. Nu gælder det så om at holde fast i det. Både i nytårsdagene, når mange også forlader hjemmet, og i hele 2015. Det skal blive til verdens bedste vane at passe på hele nabolaget og være nysgerrig på, hvem der færdes og hvorfor, siger specialkonsulent Christian Østergård fra Syd- og Sønderjyllands Politi.
  Læs mere om nabohjælp via nedenstående link.
  Nabohjælp
  